Барање 14-7190/1

1. Согласно усвоениот НАП (2018-2023) Ве замолувам да дадете информација за спроведени и реализирани активности и тоа дали се целосно спроведени, во тек или не се спроведени следните активности.
* Дали тековно се спроведува национална медиумска кампања за подигање на свеста за сите форми на родово-базирано насилство/промовирање на родовата еднаквост и елиминирање на стереотипите за родовите улоги?
* Колку вкупно средства се издвоени и потрошени за спроведување на Националната медиумска кампања за подигање на свест за сите форми на родово базирано насилство/промовирање на родова еднаквост и елиминирање на стереотипите за родовите улоги. Ве молиме податоците поделете ги по година – за 2019, 2020, 2021, 2022 и 2023 година.
1. Колку средства од буџетот на Владата одделно за 2019, 2020 и 2021 година, се доделени на граѓански организации за спроведување на активности поврзани со родово-базирано насилство и семејно насилство? Ве молиме податоците поделете ги по година, име на организација, наслов на проект, висина на доделена финансиска поддршка.
2. Дали е усвоен акциски план за спроведување на програмата за одржлив локален развој и децентрализација 2021 – 2026? Ако да, ве молиме испратете ни ја во прилог.
* Референтни податоците од 2018 до 2020 година можете да ги најдете во ГРЕВО извештајот на веб страната на Министерство за труд и социјална политика<https://www.mtsp.gov.mk/content/pdf/2023/ednakvi%20moznosti/GREVIO%20%20INF%202023%205%20FINAL%20REPORT%20MK.pdf> собрани од сите релевантни институции и извори.

 Во однос на прво прашање дали тековно се спроведува национална медиумска кампања за подигање на свеста за сите форми за родово базирано насилство/промовирање на родова еднаквост и елиминирање на стереотипите на родовите улоги Ве информираме дека тековно нема медиумска кампања. Но, Министерството за труд и социјална политика континуирано го истакнува важноста на ова прашање на сите јавни настапи во медиумите кога се говори за прашање во надлежност на Министерство за труд и социјална политика. Дополнително ова прашање ќе биде актуализирано за време на 16 дена активизам против насилство врз жените и семејно насилство за што е предвидено и медиумска кампања.

 Во однос на тоа колку средства се потрошени за спроведување на национална медиумска кампања за подигање на свеста за сите форми за родово базирано насилство/промовирање на родова еднаквост и елиминирање на стереотипите на родовите улоги Министерството за труд и социјална политика во рамки на проектот МАТРА поддржан од кралството Холандија ја спроведе кампањата „Со тебе сме„ во износ од 300. 000,00 денари.

Министерството нема информации за цената на чинење на кампањата спроведена во соработка со Мисијата на ОБСЕ за време на Ковид 19, како и за кампањата „Не си сама“ која ја финансираше УНФПА.

 Во продолжение детали за кампањите:

Во текот на 2020 година, Министерството за труд и социјална политика реализира кампања за пријавување на семејно насилство во вонредна состојба предизвикана од пандемијата од ковид-19, и таа, во соработка со Секторот за односи со јавност на Владата на Република Северна Македонија, беше дистрибуирана преку социјалните медиуми и јавниот ТВ сервис. Во рамките на оваа кампања: – Во соработка со ОБСЕ, Министерството и Секторот подготвија и дистрибуираа флаери на видни места (маркети, аптеки, институции и др.), во кои беа содржани основните информации за пријава на семејно насилство, односно упатство каде жртвата да се обрати за помош; – Изготвија и дистрибуираа 300.000 флаери и постери, со основните информации за тоа каде жртвите може да пријават насилство и да се информираат за достапноста на GREVIO/Inf(2016)1 16 специјализираните услуги за жртвите на семејно и родово базирано насилство, со поддршка од Канцеларијата на УНФПА;

– Креирана е првата мобилна апликација за помош и за поддршка на жртвите на насилство, „Биди безбедна“, достапна на македонски, албански и на ромски јазик, во соработка со УНДП;

 Доделена е поддршка во вид на прехранбени и хигиенски пакети за сите регистрирани жени жртви на семејно насилство (беа дистрибуирани 359 пакети со храна и 359 хигиенски пакети), во соработка со партнерските организации; – Доставија допис со известување до сите општини на територијата на Република Северна Македонија, за начинот и за потребата од итност во постапувањето и достапноста на сервисите за жртвите на семејно насилство.

На веб-страницата на Министерството за внатрешни работи е објавена апликацијата „Биди безбедна“, изработена од мулти секторската работна група. Основна цел на апликацијата е зајакнување на системот за заштита и поддршка на сите жртви на родово базирано насилство, како и овозможување брзо да се пријави родово базирано насилство и барање помош на жртвата во услови на ковид-19. Апликацијата содржи важни контакти на сите значајни институции и организации, кои работат на прашањата за насилство над жените, вклучувајќи го и семејното насилство, поука за правата на жртвата, како и информации/совети што треба да направат жртвите во случаи на насилство. Министерството за внатрешни работи, со финансиска поддршка на Мисијата на ОБСЕ, изработи и флаери наменети за жртвите на родово базирано насилство и семејно насилство, кои содржат кратки информативни пораки за жртвите, како и телефонски броеви од релевантни сервиси кои нудат помош и поддршка за жртвите. Флаерите се дистрибуирани на отсеците за превенција и до специјализираните инспектори за работа од областа на семејното насилство.

 Во рамките на соработката со УНФПА се спроведува следните активности: изготвување на комуникациска стратегија, долгорочна кампања и подигање на јавната свест за услугите кои им се на располагање на жртвите и преживеаните.

 На почетокот на проектот во еден сеопфатен и партиципативен процес со сите чинители беше изготвена Комуникациска стратегија која се спроведува со бројни соработници. Изготвени беа комуникациски продукти и организирани настани во заедницата кои имаат за цел да допрат до ранливите категории на жени и девојки и да овозможат информацијата за помош да стигне до нив. Организиравме настани во Шуто Оризари, Гостивар, Прилеп и Струмица каде повеќе од 300 жени и девојки се запознаа со претставници од институциите и граѓанскиот сектор и лично можеа да постават прашање и добијат информација за целокупната поддршка која е на располагање.

 Овие активности на локално ниво се воедно и исполнување на една од обврските за таргетирање на ранливи категории и нивно запознавање со услугите кои се на располагање, а нотирани во извештајот на ГРЕВИО. На истите беа вклучени локални граѓански организации и активисти и претставници од ЦСР, локалната полициска станица, адвокати кои даваат бесплатна правна помош, здравствени работници, верски лидери и лидери од заедницата. Целта беше доближување на услугите за жртви на РБН/СН на локално ниво. Во рамки на комуникациските активности беше спроведена кампања на социјалните медиуми каде објавите, видеата и статиите допреа до 1,67 милион прегледи и ангажираа 57,000 индидуални корисници, 330,000 прегледи на видеа на Facebook, допреа до 620,000 reach на Instagram. Тоа значи дека има 455,000 индивидуалци кои биле вклучени / реагирале и/или споделиле содржина од кампањата.

Како продолжување на кампањата, во тек е изработка на постер, флаер и налепници со информации за пријавување на РБН/СН и услугите кои се на располагање, а кои ќе бидат дистрибуирани во сите полициски станици, ЦСР, здравствени установи и матични доктори.

Министерството за труд и социјална политика нема информации колку средства од буџетот на Владата одделно за 2019,2020,2022,2023 година се доделени на граѓанските организации .